אוסטריה

‏ ‏ אוסטריה (בגרמנית: Österreich, מילולית "ממלכת המזרח") היא מדינה הררית ללא מוצא לים במרכז אירופה, הכוללת בין היתר גם קטע מרכס הרי האלפים המרהיבים. אחת מהאטרקציות המרכזיות של אוסטריה היא בירת המדינה וינה אשר נודעת במיוחד בזכות המוזיקה, האמנות והארכיטקטורה שלה והמלחינים הבולטים שבאו ממנה כמו מוצרט, בטהובן ושטראוס. בתי האופרה ואולמות הקונצרטים המפוארים של וינה מארחים לאורך השנה הופעות ברמה עולמית, בעוד שהמרכז ההיסטורי של וינה, אשר הוכרז על ידי אונסק"ו כאתר מורשת עולמית, מכיל ארמונות, קתדרלות ומוזיאונים מפוארים. הנופים האלפיניים המרהיבים באוסטריה מהווים גם הם אטרקציה מרכזית למבקרים. במהלך החורף, אתרי סקי ברמה עולמית כמו קיצביהל, סנט אנטון ואישגל מושכים לאוסטריה חובבי סקי וסנובורד רבים מכל רחבי אירופה. במהלך הקיץ רכס הרי האלפים מספק רקע ציורי אידילי לטיולים רגליים ולטיפוס הרים. בנוסף, האזורים הכפריים המקסימים ואזור האגמים הציורי מספקים גם מפלט שליו והזדמנויות לפעילויות רבות בחיק הטבע. אטרקציה מרכזית נוספת היא המטבח האוסטרי אשר מכיל השפעות ניכרות מהמדינות השכנות. מומלץ לנסות במהלך הביקור מאכלים אוסטרים איקוניים כמו הוינר שניצל האוסטרי וטפלשפיץ וכמו גם מאפים טעימים כמו סכרטורטה ואפלסטרודל. == אזורים == == יישובים בולטים בעלי עניין תיירותי == 9 מהיישובים הבולטים ביותר אשר בעלי עניין תיירותי: 1 וינה‏ (Vienna‏) - העיר הגדולה ביותר באוסטריה, והמרכז האקונומי, הכלכלי והפוליטי שלה. 2 גראץ‏ (Graz‏) - העיר השנייה בגודלה באוסטריה. ידועה כבירה הקולינארית של אוסטריה, וכ"עיר הסטודנטים". 3 לינץ‏ (Linz‏) - העיר השלישית בגודלה באוסטריה. עיירה היסטורית של מוזיקה תוססת ושל אומנות. 4 זלצבורג‏ (Salzburg‏) - העיר הרביעית בגודלה באוסטריה. עיר מרכזית ומקום הולדתו של מוצרט, נמצאת במרחק נסיעה קצר מהאלפים. המרכז ההיסטורי בזלצבורג הוכרז על ידי אונסק"ו כאתר מורשת עולמית תרבותי בשנת 1996. 5 אינסברוק‏ (Innsbruck‏) - העיר החמישית בגודלה באוסטריה. המרכז התרבותי והאקונומי של מערב אוסטריה. 6 ברגנץ‏ (Bregenz‏) - מפורסמת בזכות פסטיבל ברגנץ השנתי למוזיקה, המתקיים בקיץ. 7 אייזנשטדט‏ (Eisenstadt‏) - מקום מושבה של משפחת האצילים ההונגרית אסטרהאזי, שנתנה למקום הרגשה אריסטוקרטית. 8 קלגנפורט‏ (Klagenfurt‏) - עיר נופית ליד הרי האלפים, על הגבול עם סלובניה. 9 פילאך‏ (Villach‏) - עיר יפהיפיה, שנמצאת ליד הרי האלפים וליד אגמים שונים. == אטרקציות תיירות פופולריות באוסטריה == להלן מאה מהאטרקציות התיירותיות הפופולריות ביותר במדינה. בעוד שהרשומות שלהלן מכילות רק את שמות אטרקציות התיירות הבולטות ביותר במדינה, תוכלו למצוא במדריכי המשנה של המדינה שעוסקים באזורים, בערים, ובמחוזות הערים באוסטרליה, רשומות עבור אותם היעדים אשר מכילים פירוט רב בהרבה לכל יעד, וכמו גם רשומות רבות נוספות שעוסקות ביתר אטרקציות התיירות במדינה. == רקע כללי == === רקע היסטורי === === תרבות === תושבי אוסטריה גאים מאוד בתרבות שלהם שמהווה חלק בלתי נפרד מחייהם. רבים מהאוסטרים מנגנים על כלי נגינה, שרים במקהלות, מאזינים למוזיקה קלאסית שנכתבה על ידי מוזיקאים מפורסמים, אוסטרים ואחרים (ביניהם מוצרט, שוברט ובטהובן). המבוגרים נוהגים ללבוש חליפות ולצאת אף הם לבילויים סביב עולם התרבות, ביניהם: הופעות אופרה שמוצגות במבנים מרשימים, קונצרטים מגוונים שכוללים בין היתר הופעות של יצירות קלאסיות והצגות שונות. === פוליטיקה === === גאוגרפיה === אוסטריה היא מדינה מאוד הררית, ללא גישה לים. הנקודה הכי גבוהה בה היא הר גלוסגלקנר בדרום מערב המדינה, בגובה 3797 מטר, שהוא חלק מהרי ה׳׳הוהה טאורן׳׳. מזג האוויר באזורים הרריים מאוד קיצוני בחודשי החורף, עד שלעיתים קרובות קורה ששלג מתערם וחוסם את המעבר, ולפעמים יש הצפות מהאזורים הגבוהים לאזורים הנמוכים יותר === אקלים === מומלץ לבקר באוסטריה בכל עונות השנה, וכל עונה תציע חויית ביקור שונה מהאחרת. למטיליים המעוניינים לצאת לטיול סקי ולצפות במדינה שלובשת לבן מומלץ להגיע לאוסטריה במהלך עונת החורף שמתחילה בסוף נובמבר ומסתיימת בתחילת אפריל. בין אתרי הסקי הרבים ניתן לגלוש באתר הסקי אישגל, סן אנטון, זולדן וזאלבך. חשוב לזכור להתלבש היטב משום שהטמפרטורות נמוכות מאוד ומגיעות מתחת לאפס. יש לציין כי בין האזורים השונים במדינה, בהתאם לגבהים השונים ולמיקום האזורים על פני קווי הרוחב - חלים שינויים קטנים במזג האויר. במהלך הסתיו שנמשך מהחודשים ספטמבר ועד נובמבר ניתן להנות מטמפרטורה נעימה מעל ה-0 ברוב האזורים (עדיין חשוב ללבוש בגדים חמים, בעיקר בערבים ובאזורים גבוהים) ומראות מגוונים של שלכת. כמו כן, בהיבט התיירותי - בסתיו כמות התיירים פוחתת ונשארת נמוכה עד הקיץ (או עד עונת הסקי באזורי הסקי). באביב שמתחיל בחודש אפריל - השלגים מפשירים, הנהרות זורמים במרץ והצמחייה מתחילה לצמוח. מזג האוויר עדיין קר, בעיקר בהרים, ולכן כדאי להתלבש בהתאם. בחודשי הקיץ שחלים מיוני ועד ספטמבר הטמפרטורה נעימה במהלך היום והלילות יכולים להיות עדיין קרירים באזורים הגבוהים. עונת הקיץ מאפשרת למטיילים לטייל בטבע בקלות יתרה. חשוב לדעת שגם בעונה זו עלולים לרדת גשמים ולכן יש להיערך בהתאם. === חגים לאומיים === ישנם 13 חגים רשמיים באוסטריה: חלק מהחגים בתאריכים קבועים, וחלק בתאריכים משתנים בהתאם לחג הפסחא. אוסטריה חוגגת חגים קתוליים לפי הלוח הקתולי שלפעמים קצת שונה מהלוח האורתודקסי. === חשמל === בשקעים באוסטריה יש מתח של 220V בתדירות 50Hz. השקעים הם שקעים מסוג F (גרמני) עם פין הארקה בולט. אי אפשר להשתמש שם בתקעים ישראליים עם הארקה (סוג H) אולם אפשר להשתמש שם ביורופלאג (סוג C) או בתקעים מסוג CEE 7/7. === דמוגרפיה === ==== יהדות אוסטריה ==== לפי מפקד האוכלוסין של 2001 גרו באותה העת באוסטריה כ-8,140 יהודים. הקהילות היהודיות הגדולות במדינה נמצאות בערים וינה וגראץ. באוסטריה יש שני בתי חב"ד: בזלצבורג ובווינה. בווינה בית חב"ד נמצא ברחוב טבור-שטראסה A20. בבית חב"ד בווינה יש קהילה יהודית מאוד פעילה, המתחזקת בין השאר בתי כנסת רבים, בתי ספר ואוניברסיטה. == אטרקציות == בקיץ ובחורף, המוני תיירים נמשכים לנוף ההררי האדיר של אוסטריה. לא פחות מ-62% מהמדינה נמצא ברום של 500 מ' ויותר, אז קשה לפספס את הפסגות המושלגות ואת העמקים הירוקים המדהימים. בקיץ תוכלו לראות כרי דשא ירוקים, ובחורף תוכלו לראות הרים מושלגים - אך בלי קשר לעונה, לא תהיה מאוכזב מהנוף. בין האתרים המפורסמים ביותר, יש למשל את הפארק הלאומי הוהה טאאורן, שנמצא בלב הרי האלפים, עם הרים גבוהים, קרחונים ומגדל תצפית ענק על הנוף ההררי שמסביב. הפארק הלאומי תאיאטאל (Thayatal) משלב נופי עמק יפים עם מגוון רחב של טירות ומצודות. הפסגה הגבוהה ביותר באוסטריה נקראת גרוסגלוקנר, והיא ממוקמת בגבול בין קרינתיה לבין מזרח טירול. כדי לקבל תצוגת נוף טובה, מומלץ ביותר לנסוע לאורך הכביש האלפיני. לרגליהן של פסגות ההרים תמצאו עמקים, כולל ווילגראטנטאל (Villgratental) המקסים. בפארק הלאומי נוידזלרזה (Neuidsellersee), שנמצא מסביב לימת נוידזלרזה, ממוקמת שמורת הטבע זה-וינקל (Seewinkl), שבה ניתן לצפות בציפורים וללכת בשבילי ההליכה הרבים העוברים בנוף הייחודי. נהר הדנובה יצר כמה נופי עמק יפים, שבכמה מהם יש כרמים מפורסמים. נוסף לכל, נופי העמקים והגבעות מנוקדים בכפרים ציוריים רבים מספור. לצד כל הטבע המקסים והכפרים הציוריים, לאוסטריה יש צד אחר לגמרי. כאחת המעצמות הגדולות של אירופה לשעבר, באוסטריה יש עושר של ארכיטקטורה ומבנים היסטוריים. כחלק מרכזי מהאימפריה הרומית הקדושה, תמצאו לא רק ארמונות וארכיטקטורה עירונית מפוארת, אלא גם קתדרלות, מנזרים וכנסיות מפוארות. וינה, עיר הבירה של המדינה והיעד הפופולרי ביותר בה, כוללת המון מבנים מימי הביניים ומתקופת הבארוק. ארמון שנברון, עם 1441 חדריו, הוא אתר חובה ללא כל צל של ספק. גן החיות של וינה, טירגארטן שנברון, הוא העתיק ביותר בעולם. קתדרלת סנט סטפן מהמאה ה-12 היא המבנה הכנסייתי הבולט ביותר. זלצבורג, עיר הולדתו של מוצרט, משלבת נופים אלפיניים מדהימים עם מרכז היסטורי שמור להפליא. כנ"ל לגבי אינסברוק, בלב ליבה של טירול. בזיליקת מריה-צל היא אחת האטרקציות הפופולריות ביותר במדינה ויעד נודע לעלייה לרגל. טירת אסטרהאזי (Schloss Esterházy), שממוקמת במזרח אוסטריה, נחשבת לאחת מהטירות היפות ביותר בסגנון הבארוק שבאוסטריה. == פעילויות == === סקי וסנובורד === סקי זה הספורט האהוב ביותר על האוסטרים. עונת השיא של הסקי היא בפברואר, כשתיירים מכל רחבי אירופה באים לעיר אישגל או למקומות דומים ועושים סקי בהרי האלפים. === טיולי אופניים === באוסטריה יש רשת רחבה של מסלולי אופניים. ניתן לבחור בין לרכב במסלולים הרריים, או במסלולים שטוחים. יש אירועים לאומיים של רכיבה על אופניים למרחק של 250-450 קילומטר, שחלקם נמשך גם עד למדינות השכנות, סלובקיה, הונגריה או איטליה. == תרבות ובידור == === אירועי ספורט === === אירועי תרבות === == קניות == === מטבע === המטבע הרשמי של אוסטריה הוא האירו וסימנו הבין-לאומי הוא EUR. להלן קישורים לאתרים חיצוניים מהימנים בהם תוכלו לדעת מהו שער החליפין הנוכחי של האירו ביחס לשקל ולמטבעות בולטים שונים בעולם: == אוכל == === המטבח האוסטרי === == שתייה == == לינה == == הגעה == === אשרת כניסה === אוסטריה חתומה על אמנת שֵנגֵן. אין ביקורת גבולות בין מדינות החתומות על האמנה ומיישמות אותה. המדינות שחתומות על ההסכם כוללות את רוב מדינות מערב אירופה וחלק ניכר ממדינות מרכז אירופה. כמו כן, ויזה שניתנה לכל מדינה החברה בהסכם שנגן תקפה גם בכל יתר המדינות שחתמו על ההסכם ומיישמות אותו. גם ממדינות אחרות, וביניהן ישראל, לא נדרשת ויזה לכניסה למדינות החתומות על האמנה. ישראלים יכולים לשהות במדינה עד 90 יום עם אשרת תייר. אזרחי המדינות שחברות באמנת שנגן רשאים לעבוד באוסטריה למשך תקופה של 90 יום, ללא צורך בקבלת אשרה מיוחדת שמאפשרת זאת. === בטיסה === ניתן להגיע לאוסטריה בטיסה ישירה ממדינות רבות באירופה ובשאר העולם ישירות לנמל התעופה של העיר וינה. חברות התעופה אל-על ו-Austrian Airlines מקיימות טיסות יומיות וסדירות ומאפשרות הגעה נוחה ומהירה יחסית (3:05 שעות) מישראל לאוסטריה. הסימון של שדה התעופה בווינה (Wien-Schwechat) הוא VIE. כמו כן, ניתן לקחת טיסות שאינן ישירות מישראל, טיסות אלו מגיעות לעיתים אל שדות התעופה של הערים אינסברוק וזלצבורג. דרך אחרת תהיה לטוס לעיר הגרמנית מינכן, השוכנת מרחק 60 ק"מ בלבד מהגבול האוסטרי, ולהמשיך משם לאוסטריה בנהיגה ברכב או בתחבורה ציבורית. === באוטובוס === אחת החברות המובילות באירופה היא היורוליינס שמעמידה בפני הנוסעים כ-500 קווים של אוטובוסים בין-לאומיים. האוטובוסים מגיעים ליותר מ-25 מדינות והנסיעה בהם זולה ביחס לטיסות פנימיות באירופה לרוב היעדים. === השכרת רכב === כמדינה אירופאית מערבית, אוסטריה מרושתת בכבישים מהירים רבים המחוברים לשכנותיה הרבות ובאמצעות שכירת רכב באוסטריה ניתן לעבור למדינות השכנות בקלות ובמהירות (חשוב לבדוק בחברת ההשכרה אם יש תשלום נוסף על מעבר למדינות אחרות). שימו לב כי מותר לנסוע בכבישים המהירים של אוסטריה במהירות שמגיעה עד 130 קמ"ש, בכבישים עירוניים המהירות המקסימלית היא 100 קמ"ש ובתוך הערים המהירות המקסימלית היא 50 קמ"ש. יש לנהוג בכל כביש כפי שמצוין בשילוט המקומי כדי להימנע מקנסות. === ברכבת === אוסטריה מציעה למטיילים בה רשת רכבות ארצית מפותחת ביותר עם חיבורים לקווים בין-לאומיים. רשתות הרכבות שמחברות בין מדינות אירופה ובין אוסטריה הן: ICE שעוברת מערי גרמניה המרכזיות אל מדינות שונות וביניהן אוסטריה, EUROCITY הנוסעת ממינכן לאוסטריה ומגיעה עד איטליה, ו-RAILJET – רכבת מהירה שמחברת בין וינה ואוסטריה, הונגריה ומדינות נוספות. === בשייט === ניתן לשוט לאוסטריה דרך נהרות העוברים בה (הדנובה למשל). אך מדובר על דרך שאינה נבחרת על ידי רוב האנשים ככלי תחבורה, אלא כאשר השייט מהווה מטרה תיירותית בפני עצמו. השייט על נהר הדנובה מגיע לערים לינץ ווינה. == תחבורה == === ברכבת === === באוטובוס === === במכונית === === בטיסה === אוסטריאן איירליינס (חברת הדגל של אוסטריה), ניקי (חברה אוסטרית זולה) ואל על, מפעילות קו ישיר בין ישראל לוינה. לשאר היעדים באוסטריה (זלצבורג, אינסברוק, קרינתיה וכו') ניתן לטוס רק בעצירת ביניים דרך וינה או פרנקפורט (בלופטהנזה, ניקי או אוסטריאן). == חשוב לדעת == === שגרירות ישראל === ישראל שגרירות ישראל באוסטריה‏, ‎כתובת: Anton-Frank-Gasse 20, Vienna, Austria.‏, ☎ ‎476460-43-1. ‏ == ראו גם == == הערות שוליים ==